Писана припрема за извођење наставног часа бр.21

|  |  |  |  |
| --- | --- | --- | --- |
| Име и презиме наставника/це: |  | Датум: |  |
| Наставни предмет: | Хемија | Разред: | **VII** |
| Назив наставне теме: | Молекули елемената и једињења, јони и јонска једињења | | |
| Назив наставне јединице: | **Хемијска веза** | | |
| Тип наставног часа: | Обрада градива | | |
| Циљеви часа: | * оспособљавање ученика да формирају стабилне честице. | | |
| Исходи: | **По завршетку часа ученик ће бити у стању да:**   * на основу врсте елемената одређује тип хемијске везе; * на основу групе у Периодном систему шематски приказује настајање везе у молекулима елемената и једињења. | | |
| Кључни појмови: | хемијска веза, молекул, јон, електронегативност, ковалентна веза, јонска веза | | |
| Међупредметне корелације: | Биологија | | |
| Опште међупредметне компетенције: | **Компетенција за учење:**   * Активно конструише знање; уочава структуру градива, активно селектује познато од непознатог.   **Комуникација:**   * Уме јасно да искаже одређени садржај усмено и писано и да га прилагоди условима и захтевима ситуације; * Ученик на одговарајући начин користи језик и стил комуникације који су специфични за наставну јединицу. | | |
| Наставне методе: | Монолошко-дијалошка, демонстративна, текст метода | | |
| Облици рада: | Фронтални, индивидуални | | |
| Наставна средства: | Уџбеник за седми разред основне школе (Д.Родић, Т.Рончевић, С.Хорват и М.Родић; „Дата статус“; 2024). | | |

|  |  |  |
| --- | --- | --- |
| **Ток часа** | | |
|  | **Активности наставнице** | **Активности ученика** |
| Уводни део  (10 минута) | * Укратко са ученицима понавља претходну наставну тему, с посебним подсећањем на наставну јединицу - племенити гасови. * Ученицима поставља питања:   1. Да ли су племенити гасови стабилни? Уколико јесу, образложите одговор.  2. Како честице постижу стабилност?   * Заједно са ученицима дискутује о одговорима на постављена питања. * Одговара на могућа питања ученика | * Слушају наставника и активно учествују у дискусији. * Одговарају на наставникова питања:   1. Племенити гасови су изузетно стабилни зато што имају потпуно попуњен валентни ниво.  2. Честице које немају попуњен валентни ниво, стабилност постижу удруживањем.   * Уколико им нешто није јасно, постављају питања. |
| Главни део  (30 минута) | * Наставник/ца на табли исписује назив наставне јединице - ***Хемијска веза*** * Ученицима објашњава да ће на данашњем часу учити како атоми који немају попуњен валентни ниво постижу стабилност и како се шематски то приказује. * Поставља питање ученицима:   1. Шта су хемијске везе?   * Ученицима објашњава типове хемијских веза, као и између којих атома настају. * Уводи нов појам - електронегативност (уџбеник, слика-стр. 85). * Подстиче ученике да реше задатке из уџбеника, стр. 86 (сви задаци). Након одговорених питања, даје употство ученицима за прегледање тачности одговора. * Одговара на могућа питања. | * Слушају наставникова/чина објашњења и записују податке с табле. * Одговарају на наставниково/чино питање:  1. Хемијске везе су привлачне силе које држе атоме на окупу.  * Решавају задатке из уџбеника, самостално уз могућност тражења помоћи од свог пара из клупе и/или од наставнка/це уколико је помоћ потребна. * Након решених задатака, мењају уџбеник са својим паром из клупе и проверавају тачност урађених задатака уз додатно појашњење, уколико је потребно. * Постављају питања. |
| Завршни део  (5 минута) | * Укратко с ученицима понавља наставну јединицу, посебно наглашавајући кључне појмове. | * Учествују у обнављању градива. Наводе и објашњавају кључне речи данашње наставне јединице. |

|  |  |
| --- | --- |
| **Самопроцена рада наставника/це:** | |
| *Питања*   1. Да ли сам остварила поставњене циљеве? | *Одговори*  1) |

|  |  |
| --- | --- |
| **Самопроцена рада ученика:** | |
| *Питања*   1. Да ли сам пажљиво слушао/ла објашњења наставника? | *Одговори*  1) |

|  |
| --- |
| **Изглед табле** |
| Хемијска веза   * Привлачне силе које држе атоме или јоне на окупу називају се хемијске везе. * Електронегативност је мера способности атома да привлачи електроне. |
|  |